Sportsklubben Brann i 2009

●
Tromsø
●
Bodø/Glimt
●
Rosenborg
●
Molde
●
Aalesund
●
Brann
●
Viking
●
Start
●
Lillestrøm
●
Vålerenga, Lyn
●
Stabæk
●
Fredrikstad
●
Strømsgodset
●
Sandefjord
●
Odd Grenland

Sportsklubben Brann spilte i Tippeligaen sesongen 2009. Klubben hadde da vært å finne i Norges øverste divisjon sammenhengende siden 1987.

Sesongoppkjøring

Steinar Nilsen tok over som Branntrener før 2009-sesongen. Dette ble klart allerede 21. november 2008 etter en pressekonferanse og pressemelding på brann.no. Nilsen signerte en treårskontrakt som startet 1. januar 2009.

Den 4. desember 2008 ga Erik Hanøy Brann beskjed om at han sluttet som speaker på Brann Stadion. Han overtok som speaker etter legendariske Terje Bøe, som var en fast og lidenskapelig speaker i ni sesonger. Branns nye speaker ble den kjente radiostemmen Arne Tvedt, som hadde jobbet mange år som freelanse-arbeider for Radio 1 og som hadde vært vært programleder i sportssendinger på TV 2 Zebra. Bak seg hadde han over 15 år med oppdrag på radio og tv.

Etter å ha hatt flere kapteiner i treningskampene, offentliggjorde Steinar Nilsen at Håkon Opdal ble Branns kaptein i 2009-sesongen. Fjorårskaptein Eirik Bakke ble visekaptein, mens Azar Karadaş ble tredjemann i kapteinsteamet.

Kamper
I de 10 ukene før seriestart 2009 deltok Brann på tre treningsleirer i Spania. 17. – 31. januar i Marbella, 14. – 21. februar på La Manga og 28. februar – 10. mars på Málaga. I tillegg spilte Brann mot Løv-Ham i Vestlandshallen 6. februar. Brann planla åtte treningskamper i forsesongen, men kunne kun gjennomføre seks av dem. Én treningskamp ble avlyst fordi Brann ikke fikk en god nok motstander, mens en annen ble avlyst på grunn av sykdom i Brannleiren.

Oppdatert 9. mars. Les mer på brann.no. (Tid for kampstart er norsk tid)

Statistikk

Tippeligaen 2009

Tippeligaen 2009 er den 19. sesongen av Eliteserien i fotball som går under navnet Tippeligaen, og den første sesongen med 16 deltakende lag. Regjerende mester er Stabæk og grunnet utvidelsen av Tippeligaen har man hele tre nyopprykkede lag. Disse lagene er Odd Grenland, Sandefjord og .

Sesongen starter 14. mars, og det spilles to serierunder før landskampene 28. mars og 1. april. Siste serierunde spilles 1. november. Brann serieåpner borte mot Sandefjord mandag 16. mars, og avslutter hjemme mot Rosenborg 1. november.

Kampene

I hver runde som er satt opp på en søndag kl 18:00, blir én kamp flyttet til lørdag med kampstart mellom 16:00 og 20:00 (sendes på NRK), én kamp til søndag kl 20:00 (sendes på TV 2) og én kamp til mandag kl 19:00 (sendes på TV 2 Zebra). De resterende fem kampene som spilles søndag kl 18:00 kan sees på nettet, på TV 2 Sport eller via kabel-tv med produktet Altibox fra Lyse. Også midtukekamper kan bli flyttet på grunn av tv-sending. Det er tv-kanalene og NFF som fastsetter kampoppsettet med tanke på tv-sending.

1. serierunde

Brann spilte borte mot Sandefjord i 1. serierunde. Kampen ble spilt mandag 16. mars klokken 19:00. Dette var Steinar Nilsens seriedebut som Branntrener, og Bjørnar Holmvik, Kristian Flittie Onstad, Cato Hansen og David Nielsens seriedebut i Branndrakten. Det var også Håkon Opdals første seriekamp som kaptein. Kampen ble dømt av Svein Oddvar Moen fra SK Haugar.

2. serierunde

Kampen mot Stabæk var Branns første hjemmekamp i 2009. Etter at Branns gressbane hadde vart i 89 år, ble den nye innviet denne søndagskvelden. Banen fikk etter hvert mange sår, ettersom røttene ikke hadde festet seg skikkelig. Dette var forventet, ettersom gresset ble lagt kun uker før første kamp. Jan Gunnar Solli fikk æren av å score det første målet på den nye gressmatten, mens unggutten Mikkel Diskerud feiret sin Tippeligadebut med scoring for Stabæk.

3. serierunde

Brann spilte borte mot Rosenborg i 3. serierunde. Kampen ble spilt søndag 5. april klokken 20:00. Bjørn Dahl var uheldig og scoret Rosenborgs 1-0-mål, mens Kristjan Örn Sigurdsson utlignet for Brann syv minutter før slutt. Rosenborg hadde i løpet av kampen kun en målsjanse. Den kom ved Alexander Tettey på overtid i 2. omgang, men en benparade av Håkon Opdal sikret ett poeng til begge lag. Kampen ble dømt av Brage Sandmoen fra Kjelsås IL.

4. serierunde

I 4. serierunde i Tippeligaen 2009 spilte Brann mot Tromsø på Brann Stadion. Til tross for at Brann trengte to straffespark for å score var sjansestatistikken jevn, men Tromsø-duoen Morten Moldskred og Sigurd Rushfeldt var effektive og drepte spenningen i kampen med to scoringer hver på et kvarter. Ólafur Örn Bjarnason scoret Branns to reduseringsmål på straffespark.

0-4-målet var «Rush» sitt 150 Tippeligamål i karrieren, mens Gylfi Einarsson spilte sin 100. Tippeligakamp etter å ha blitt byttet innpå i pausen. Han står bokført med 83 kamper for Lillestrøm, og etter denne kampen, 17 for Brann. Det var også Jan Gunnar Sollis 50. Tippeligakamp for Brann. Tromsøs kamper har vært de mest målrike hittil i sesongen, med et snitt på 5 mål per kamp (20/4).

I kampens siste ordinære spilleminutt kom 10-15 spillere i håndgemeng midt på banen etter en tøff takling av Branns Rodolph Austin mot Tromsøs Joel Lindpere. Lindpere ble liggende på gressmatten, mens dommer Svein Oddvar Moen og assistentdommeren vinket for innkast til Tromsø. Douglas Sequeira kom løpende 30-40 meter fra sin stopperposisjon mot Austin, men ble stoppet før han kom så langt. Deretter ble det tilløp til slåssing, før dommer Moen fikk roet gemyttene. Branns Gylfi Einarsson var blant de mest aktive i situasjonen.

Det hele endte med rødt kort til Branns Austin, for taklingen, og Tromsøs Sequeira, for ovennevnte reaksjon. I etterkant ble det kjent at det var den umeritterte 4. dommeren Jan Morten Tennøy (Nore Neset IL, Os) som, først og fremst, gjorde at dommer Moen ga Austin rødt kort for tacklingen. Austin fikk to kampers karantene for taklingen mot Joel Lindpere, mens Douglas Sequeira slipper karantene for sitt røde kort.

Bråket på slutten av kampen fikk også etterspill utover dommerens sanksjoner. Oppførselen til Joel Lindpere, som viste fingen mot Brann-tilhengere, og Gylfi Einarsson, samt begge lags trenere, ble gransket av Forbundsstyret i etterkant. Forbundsstyret innstilte på at Lindpere ble ilagt en bot på kr. 7500, mens Einarssons oppførsel "ikke skiller seg ut i så stor grad at det er naturlig å forfølge saken". Tromsøs trener Per-Mathias Høgmo og Branns trenere Steinar Nilsen og Rune Skarsfjord gikk ut på banen under tumultene som oppsto. Forbundsstyret innstilte på at Høgmo skulle få én kamps karantene fordi "det kan synes som om at hensikten var å påvirke dommeren". Branntrenerne Nilsen og Skarsfjord fikk irettesettelse av forbundsstyret. "For Nilsen og Skarsfjord har det virket formildende at trenerne forsøkte å trekke spillerne sine tilbake fra den oppståtte situasjonen."

Sakene til Per-Mathias Høgmo og Joel Lindpere ble deretter overført til Doms- og sanksjonsutvalget, som fant at Høgmo ikke kan straffes fordi dommeren har sett situasjonen uten å sanksjonere (vise Høgmo opp på tribunen). Joel Lindpere ble ilagt én kamps karantene i stedet for boten Forbundsstyret gav Tromsøspilleren, men Tromsø anket straffen til Lindpere fordi Doms- og sanksjonsutvalget hadde lagt til grunn at han ble utvist og viste fingen mens han forlot banen. Det ble han som kjent ikke, og han forlot banen på grunn av skade. Etter at utvalget så på saken på nytt, ila de Lindpere en bot på 5000 kroner, i henhold til tidligere praksis.

5. serierunde

Kampen mellom Vålerenga og Brann var tett og jevn, og endte til slutt 1-1. Jan Gunnar Solli ga Brann en tidlig ledelse for andre gang i år, etter en god kontring. Moa utlignet for Vålerenga syv minutter senere, og det ble ingen mål de siste 79 minuttene av kampen.

Bjørn Dahl spilte sin 100. obligatoriske kamp for Brann mot Vålerenga. Han kom inn for en småskadet Cato Guntveit, som måtte gi seg etter 38 minutter av første omgang. Per Ivar Staberg, som er sportssjef i 3.-divisjonsklubben Harstad, dømte kampen.

6. serierunde

Årets første tre-poenger kom i borteoppgjøret mot Bodø/Glimt på Aspmyra. David Nielsen scoret to mål innenfor de helgules fem-meter. Den første kom etter et skudd av Petter Vaagan Moen. Glimt-keeper Pavel Londak gav retur og ble liggende lenge nok til at Nielsen fikk sklidd ballen inn i mål. I løpet av andre omgang kom Vaagan Moen til en kjempesjanse, men skjøt rett utenfor alene med Londak. Mot slutten av kampen presset Bodø/Glimt, og Brann fikk flere overgangsmuligheter. Erik Huseklepp var sentral og la inn til Nielsen, som litt heldig fikk satt ballen i mål.

Glimt-kampen var Ólafur Örn Bjarnasons 175. og landsmann Gylfi Einarssons 25. obligatoriske kamp for Brann. Petter Vaagan Moen spilte samtidig sin 75. Tippeligakamp for Brann. Bjørn Dahl fikk knottene til en Glimt-spiller i låret tidlig i første omgang. Cato Guntveit ble byttet innpå etter bare 15 minutter, men måtte selv kaste inn håndkleet på grunn av skade, og Hassan El Fakiri kom inn på backplass ni minutter før pause. Kristoffer Helgerud (Lier IL) dømte kampen.

7. serierunde

Brann tok sin første hjemmeseier på tre forsøk i kampen mot Lillestrøm 30. april. Bortelagets Vidar Riseth fikk to gule kort på to minutter, begge ganger for å hindre Erik Huseklepp, og ble dermed utvist. David Nielsen scoret sitt tredje mål for sesongen på overtid i 1. omgang, etter innlegg av Erik Huseklepp. Huseklepp la selv på til 2-0 seks minutter ut i 2. omgang, før Bjørn Helge Riise reduserte til 2-1. Petter Vaagan Moen avgjorde kampen etter 72 minutter med en chip over LSK-keeper André Hansen.

Hassan El Fakiri spilte sin 40. seriekamp, Tijan Jaiteh sin 30. og Gylfi Einarsson sin 20. seriekamp for Brann. I tillegg spilte Rodolph Austin sin 15. obligatoriske kamp i Brann-trøyen. Petter Vaagan Moens vakre 3-1-mål var hans 15. mål for Brann. Roy Helge Olsen fra Flekkerøy IL (Fløy) var kampleder i Branns hjemmekamp mot Lillestrøm.

8. serierunde

Brann har hatt et godt tak på Odd Grenland de siste årene, så lenge sistnevnte har spilt i Tippeligaen, og Brann har ikke tapt mot Odd på de siste ti møten lagene imellom. Hjemmelaget startet kampen med å presse Brann høyt, men gjestene viste flott kontringsfotball da Erik Huseklepp scoret i sin andre kamp på rad etter bare syv minutter. Deretter snudde Odd kampen i løpet av åtte fantastiske minutter, ved Simen Brenne, «Bentley» og tankspissen Péter Kovács. Venstreback Bjørnar Holmvik ble ofret etter 36 minutter for å stoppe Odds raske vinger.

Brann fikk muligheten til å redusere til 3-2 på straffespark før pause. «Bentley» felte David Nielsen, og Ólafur Örn Bjarnason tok straffen som vanlig. Odd-keeper Árni Gautur Arason reddet islendingens forsøk, men gikk for tidlig ut fra streken, og «Olli» fikk en sjanse til. Den ellers så trygge midtstopperen satte ballen til samme side, og landsmannen Arason reddet nok en gang, mens han nok en gang var for rask ut fra målstreken. Denne gangen lot dommer Sandmoen spillet gå.

Håkon Opdal spilte sin 130. og Ólafur Örn Bjarnason sin 120. Tippeligakamp i kampen mot Odd. Stoppermakker Kristján Örn Sigurðsson spilte sin 100. Tippeligakamp og 140. obligatoriske kamp. Tidligere Odd-spiller Jan Gunnar Solli spilte samtidig sin 75. obligatoriske kamp mot Skien-klubben. Kampens dommer var Brage Sandmoen, som representerer Kjelsås Idrettslag.

9. serierunde

Brann tok i mot Start dagen før dagen, og bydde til festfotball på et utsolgt og solfylt Brann Stadion. Til tross for mange gode sjanser endte 1. omgang målløs, og 1-0-målet kom ikke før i det 76. minutt ved Petter Vaagan Moen. Unggutten Mads Stokkelien berget ett poeng før sørlendingene med sin scoring tre minutter før full tid.

Rodolph Austin pådro seg sesongens tredje gule kort og må stå over bortekampen mot Fredrikstad i 10. serierunde. Tom Henning Øvrebø (Nordstrand IF) dømte kampen, og fikk applaus av hjemmepublikummet før kampen.

10. serierunde

Kampen mot Fredrikstad var av den todelte sorten. I 1. omgang styrte hjemmelaget kampen, og tok ledelsen ved Garðar Jóhannsson etter 25 minutter. Branns høyrekant Jan Gunnar Solli ble byttet ut med skade like før pause, og tankspissen Azar Karadaş kom inn. Rett etter pause viste det seg å være et effektivt bytte. Karadaş og Sævarsson skaffet corneren som Gylfi Einarsson satte i mål. Kun ett minutt og 10 sekunder senere satte han selv inn 1-2 etter innlegg fra Huseklepp. Et kvarter ut i 2. omgang satte Petter Vaagan Moen inn 1-3, og Brann så ut til å ta tre viktige poeng. Garðar Jóhannsson ga Brann match igjen med sin andre scoring, men Eirik Bakke satte inn 2-4 minutter senere. På slutten av kampen fikk Bjarnason en arm i nesen av Andreas Tegström, så blodet fosset, og Björnsson fikk spille de fire overtidsminuttene for landsmannen.

Erik Huseklepp spilte sin 70. seriekamp, Eirik Bakke sin 40. og Birkir Már Sævarsson sin 15. seriekamp for Brann i bortekampen mot Fredrikstad. Azar Karadaş sin scoring var hans 20. for Brann i Tippeligaen.

11. serierunde

Brann revanskerte seg etter tre svært dårlige kamper mot Molde i 2008, og vant fortjent 2–0, men klarte ikke å avgjøre før på overtid. Begge lag hadde store sjanser i løpet av kampen, og Branns kaptein Håkon Opdal hadde flere matchvinnende redninger. Brann var uheldig da Moldes Kristoffer Paulsen Vatshaug headet i stolpen bak sin egen keeper i et dårlig forsøk på å klarere ballen.

Tijan Jaiteh ga Brann ledelsen etter en corner, mens Azar Karadaş headet inn 2–0 på overtid. Dette var Karadaş 125. obligatoriske kamp for Brann, mens Sævarsson og Austin spilte sin 20. obligatoriske kamp i Brann-drakten. Petter Vaagan Moen spilte sin 80. seriekamp for Brann i kampen mot Molde.

12. serierunde

Brann gikk på sitt tredje bortetap på syv kamper, selv om kampen var jevn og spennende til dommer Per Ivar Staberg blåste av etter 90 minutter. Godset åpnet best, og spisstalentet Marcus Pedersen ble til slutt to-målscorer, før han ble byttet ut med skade.

Som mot Molde uken før, startet Brann i en defensiv 4-5-1-formasjon med Azar Karadaş alene på topp. Samtidig presset Godset høyt når Brann hadde ballen, og det ble lite finspill og få målsjanser i store deler av kampen. Det siste kvarteret av ordinær spilletid la Brann om til 4-4-2, og ble mer farlig offensivt. De siste ti minuttene kom Karadaş og innbytter David Nielsen til to ganske gode målsjanser hver, og Nielsen reduserte til 2–1 etter ti minutter på banen.

Rodolph Austins gule kort var jamaicanerens femte for sesongen, og han må stå over hjemmekampen mot Lyn i 13. serierunde. Karadaş spilte sin 90. seriekamp for Brann, Jan Gunnar Solli sin 80. obligatoriske Brann-kamp og Gylfi Einarsson sin 25. seriekamp for Brann.

13. serierunde

Brann gikk tilbake til sin vanlige 4-4-2-formasjon til oppgjøret mot Lyn. Lyn manglet sin førstekeeper Johan Dahlin på grunn av U21-EM i Sverige, mens Branns Rodolph Austin sonet for sitt femte gule kort i Tippeligaen 2009. Dommer Ken Henry Johnsen fra Flint Fotball dømte sin første kamp på Brann Stadion.

Hjemmelaget var best og styrte det meste i 1. omgang. Brann skapte mange sjansen, men målet uteble, og Lyn maktet ikke å skape store sjanser. I andre omgang var bortelaget mer med i kampen, men det var Brann og Erik Huseklepp som scoret først. Branns hurtige spiss fikk stor plass rett utenfor Lyns 16-meter, og banket ballen inn bak Stamatopoulos. Etter scoringen satset Lyn mer offensivt, og kom til flere halvsjanser, før Diego Guastavino fikk ballen alene med Håkon Opdal, og satte ballen mellom beina på Brann-keeperen.

Kun to minutter senere fikk Huseklepp kampens største sjanse servert på sølvfat av Lyn-forsvaret – etter at tre blåkledde misbrukte muligheten til å klarere – og satte ballen iskaldt i mål. Mot slutten av kampen fikk Lyn en god mulighet til å utligne ved Obiefule, men kampen endte 2–1 til Brann etter en meget spennende kamp på solfylte Brann Stadion.

Ólafur Örn Bjarnason spilte sin 125. seriekamp for Brann mot Lyn.

14. serierunde

En kamp med levt tempo og uvanlig mange feilpasninger endte 1–1 mellom Viking og Brann. Etter en målløs 1. omgang stanget Kristján Örn Sigurðsson inn 0–1 på et frispark fra Erik Huseklepp. Etter målet ble Brann-laget passive og defensive, og Viking tok over kampen, men uten å komme til store sjanser. Trond Erik Bertelsen utlignet ti minutter før slutt på et langskudd som Opdal burde reddet, og kampen endte 1–1.

Jan Gunnar Solli spilte sin 60. seriekamp for Brann, mens Tijan Jaiteh spilte sin 50. obligatoriske kamp. Sigurðssons mål var hans 10. i Tippeligaen i hans Brann-karriere. Kampen ble ledet av Espen Berntsen fra Vang Fotballag.

15. serierunde

En sjanserik førsteomgang fikk en pangstart da Erik Huseklepp scoret i det 9. minuttet. Brann styrte mye av spillet og fikk flere sjanser, men ikke det viktige andre målet. 2. omgang var ikke like sjanserik, men like spennende. Eirik Bakke ga Brann 2&ndash:0-ledelse med et volleyskudd etter en times spill. Tor Hogne Aarøy fikk et innhopp det siste kvarteret, og det siste som skjedde i kampen var at den 204 cm lange spissen reduserte til 2–1 for AaFK.

Azar Karadaş kom inn til sin 130. obligatoriske kamp i Branndrakten. Islendingen Birkir Már Sævarsson spilte sin 25. obligatoriske kamp og 20. seriekamp for Brann. Erik Huseklepp spilte sin 75. seriekamp for Brann, og 1–0-målet var hans 15. i obligatorisk kamp for Brann. David Nielsens gule kort var hans tredje for sesongen, og han må dermed sone karantene borte mot Stabæk i den 16. serierunden.

16. serierunde

En kamp med store sjanser til begge lag, og en kandidat til årets mål av Erik Huseklepp, endte 2–1 til Stabæk over Brann. Huseklepp chipet ballen i krysset fra 16-meterstreken etter 23 minutter, men Christian Keller utlignet, med et skudd fra under fem meter, minutter senere. Mot slutten av 2. omgang presset Stabæk høyt, og skapte flere sjanser på rad i det 80. spilleminutt. Brann-stopper Ólafur Örn Bjarnason fikk en sko i øyet etter en takling, og ble liggende nede. Samtidig skapte Stabæk den avgjørende målsjansen, da Pontus Farnerud scoret på sitt andre forsøk. Brannspillerne reagerte på at spillet gikk videre selv om Bjarnason lå nede med hodeskade, mens Stabæk sikret tre poeng, og klatret rett foran Brann på tabellen.

Kampen mot Stabæk var Kristján Örn Sigurðssons 150. obligatoriske Brann-kamp, mens Rodolph Austin fikk sin 25. obligatoriske kamp i Branndrakten før han skal spille Gold Cup for  i juli.

17. serierunde

Birkir Már Sævarsson var uheldig da han styrte Raio Piirojas skudd forbi en utspilt Håkon Opdal etter 5 minutter. Erik Bråthen reddet to kjempesjanser for Brann i 1. omgang, men Fredrikstad ledet fortjent til pause. I 2. omgang kom Brann mer med i kampen, og skapte flere gode sjanser. Azar Karadaş utlignet til 1–1, før samme mann ble felt og fikk straffespark fem minutter senere. Erik Huseklepp skjøt hardt, men lavt og Bråthen reddet straffen.

De siste 15-20 minuttene hadde begge lag sjanser til å score vinnermålet, men det var ikke før på overtid at Ármann Smári Björnsson sklei ballen i mål fra fem meter, og ga Brann 2–1-ledelse. Fredrikstad presset på for utligning, og det ga Huseklepp mer enn en banehalvdel å boltre seg på. Han var alene med Bråthen, men fra skrått hold valgte han å spille fri Tijan Jaiteh, som satte ballen utenfor det åpne målet.

På grunn av de gule kortene de pådro seg, må Petter Vaagan Moen og Jaiteh stå over bortekampen mot Molde. Hassan El Fakiri spilte sin 50. seriekamp og Bjørnar Holmvik sin 10. seriekamp for Brann i kampen mot Fredrikstad.

18. serierunde

Kampen var over før den var begynt for Brann. Moldes raske,  spiss snappet opp en dårlig pasning mot Brann-keeper Håkon Opdal og satte 1–0 etter kun 25 sekunder. Minutter senere headet Eirik Bakke ballen i mål, men dommer Tom Henning Øvrebø annullerte målet til store protester fra Brannspilleren. I løpet av de neste to minuttene brukte Diouf både hurtigheten og fysikken sin til å score to mål til, og Molde ledet 3–0 etter før det var spilt 10 minutter. Da samme Diouf satte inn 4–0, via en uheldig Sævarsson, midtveis i omgangen, var det få som trodde at Brann kunne ta poeng med seg fra Aker stadion.

Like etter pause brøt Brann ballen på midtbanen, og innbytter David Nielsen spilte fri Erik Huseklepp, som lobbet ballen over Molde-keeper Knut Dørum Lillebakk. Selv etter reduseringen klarte ikke Brann å skape de store sjansene, blant annet på grunn av mange feilpasninger i midtbaneleddet. Ármann Smári Björnsson reduserte til 4–2 i kampens siste ordinære spilleminutt, før Moldes andre Diouf, Pape Pate, fastsatte resultatet til overbevisende 5–2 til hjemmelaget.

19. serierunde

Brann tok ledelsen allerede etter 4 minutter da Petter Vaagan Moen ble dyttet overende i feltet, og Ólafur Örn Bjarnason satte straffen i mål. Thiago Martins utlignet etter at Opdal glapp ballen foran mål, men Rodolph Austin ga Brann ledelsen på nytt minutter senere på en dødball fra Huseklepp. 10 minutter ut i 2. omgang satte Huseklepp selv inn 3–1 etter å ha blitt spilt fri av Vaagan Moen, som selv punkterte kampen med et flott skudd på halv-volley. På overtid av overtiden fikk Glimt sitt trøstemål ved Stig Johansen, som satte et frispark i mål via muren.

Brann skiftet ut hele midtbaneleddet etter fadesen mot Molde før den korte fotballferien, og hurtigeten til Sævarsson og taklingsstyrken til Austin kom godt med mot kontringslaget Bodø/Glimt. Men kun Tijan Jaiteh spilte 90 minutter på Branns midtbane. Austin måtte gå av banen med en ankelskade fem minutter før pause, og samtidig byttet El Fakiri og Sævarsson plass, slik at førstnevnte spilte en drøy omgang på høyrevingen. Jan Gunnar Solli har høstet stor tillit helt siden han kom til Brann før 2007-sesongen, men ble vraket mot Glimt. Han spilte de siste fire minuttene pluss tilleggstiden for Vaagan Moen. Azar Karadaş måtte kaste inn håndkleet allerede etter 18 minutter, etter å ha pådratt seg en vridning i kneet.

20. serierunde

Lyns helvetesuke endte med lagets 10. uavgjortkamp denne sesongen. Utenomsportslig bråk - som inkluderer treneravgang, spillersalg tett opp til kampstart (Indriði Sigurðsson til Viking) og økonomisk rot - preget nyhetsbildet før kampen, men det særdeles unge Lyn-mannskapet som startet kampen viste at det er mulig å likevel være fokusert på det sportslige. Hjemmelaget startet kampen best mot et tafatt Brann-lag, og Davy Claude Angan satte inn 1–0 etter å ha løpt fra Sigurðsson. Erik Huseklepp utnyttet dårlig plassering av Lyns unge keeper-debutant Petursson, og satte et frispark i mål via stolpen i «keeperhjørnet».

I 2. omgang var Brann best, men Lyn startet med et overtak. Paul Obiefule ga Lyn 2–1-ledelse etter veggspill med Angan. Et innlegg fra Huseklepp fant veien til Lynbacken Magne Simonsen, som var uheldig og styrte ballen i mål. Den siste halvtimen var bortelaget nærmest seiersmålet, men det endte 2–2.

Mens Lyn startet kampen ventet fremdeles flere titalls Brannfans utenfor Ullevaal Stadion, fordi Lyn ikke hadde klart å trykke opp nok billetter. Dette rammet de fleste av dem som ikke hadde kjøpt billetter på forhånd.

21. serierunde

22. serierunde

23. serierunde

24. serierunde

25. serierunde

26. serierunde

27. serierunde

28. serierunde

29. serierunde

30. serierunde

Les mer på brann.no

Statistikk

Cupen 2009

1. runde
I 1. runde spilte Brann mot Idrettslaget Høyang fra Høyanger. IL Høyang slo Årdal 2-0 i 1. kvalifiseringsrunde, og slo ut Florø 3-2 i 2. kvalifiseringsrunde. Begge kampene ble spilt på Høyangs hjemmebane Sletta idrettsplass.

Brann styrte kampen og presset naturlig nok Høyang høyt. Gjestene skapte mange sjanser, spesielt på innlegg fra høyrekanten og cornere. Rodolph Austin scoret Branns første mål etter en corner, mens Eirik Bakke kronet sitt skade-comeback i hjemfylket med scoring rett før pause. Ármann Smári Björnsson punkterte kampen i 2. omgangs første spilleminutt. Azar Karadaş ble tomålsscorer på straffespark og med et hodestøt. På tampen satte kraftspissen ballen i tverrleggeren med nok en kraftig heading, før Bjørnar Holmvik var på rett sted til rett tid og satte returen i mål. Brann vinner enkelt, fortjent og som forventet, i generalprøven før fotballfesten 16. mai.

2. runde

Etter å ha slått ut Austevoll, Bergen Nord og Fana fikk 3.-divisjonslaget Lyngø storfint besøk av Brann i 2. runde i cupen. Dette var tredje gang i historien at lagene møttes i cupen. På grunn av Branns seriekamp mot Molde 28. mai, ble cupkampen flyttet til 24. mai. Kampen ble spilt på Lyngbøparken i Gravdal på Laksevåg.

Cato Hansen ga Brann en tidlig ledelse etter innlegg fra Bjørn Dahl. Birkir Már Sævarsson kom inn midtveis i 2. omgang og satte fart i Brannangrepene fra sin høyrekant. Kun fem minutter etter byttet satte han inn 2-0 på hodet etter en pasning fra Hassan El Fakiri.

Flere mål ble det ikke på Lyngbøparken, men seieren var heller aldri truet. To av Branns unge talenter, Alexander Skogvold og Anders Næs, fikk henholdsvis syv og 15 minutter på tampen av kampen, mens spillere med lite spilletid i starten av årets Tippeligasesong fikk kamptrening.

3. runde
2.-divisjonslaget Nest-Sotra har slått ut divisjonskollega Stord, og Adeccoligaklubben Moss på veien mot Ullevaal. 3. runde-kampen mot Brann spilles på Ågotnes idrettsanlegg, på Sotra utenfor Bergen.

Brann tok tidlig styringen i kampen på vindfulle Ågotnes gress. David Nielsen tok ledelsen etter 10 minutter på et innlegg av Solli. Nest-Sotra-midtstopper Thomasz Gryszun felte Nielsen på vei mot mål, og fikk rødt kort. På det påfølgende frisparket skjøt Rodolph Austin hardt mot mål, før Nielsen satte inn returen. Azar Karadaş scoret 3–0 rett før pause etter en corner fra Holmvik.

I andre omgang hadde Nest medvind, og kom mer med i kampen på tross av det røde kortet. Vegard Knutsen reduserte etter et innkast dypt inne på Branns banehalvdel. Cato Hansen, som ble byttet inn i pausen, punkterte kampen på en god Brann-kontring. Vegard Knutsen ble tomålsscorer etter 78 minutter, men med 10 mann i halvannen omgang ble det for tøft for Nest. Brann gikk fortjent videre til 4. runde i uværet på Ågotnes.

4. runde 

Brann hadde få vanskeligheter med å ta seg videre fra 4. runde i cupen. Lyn klarte ikke å skape én eneste målsjanse på Brann Stadion, mens Brann var ineffektive, og kunne scoret minst tre-fire mål mot Lyn. Jan Gunnar Solli scoret kampens eneste mål i det 9. minutt på en dødball fra Vaagan Moen. Lyns islending Theodor Elmar Bjarnason fikk direkte rødt kort to minutter før full tid etter å ha sparket ned Branns innbytter Cato Hansen på vei framover på banen. Lyns trener Kent Bergersen ble bortvist i samme situasjon, etter å ha sparket ballen i retning Hansen, som lå nede etter taklingen. Bergersen sa etter kampen at han kun ville ha spillet raskt i gang, ettersom laget hans lå under, men situasjonen kunne lett misforståes.

For øvrig var denne kampen den med flest tilskuere i den 4. runden i cupen. 6 884 tilskuere så kampen på Brann Stadion, hvorav 17-18 av dem heiet på bortelaget. Da speaker annonserte tilskuertallet, og at han talte 17 tilskuere på bortefeltet, svarte Lyn-fansen raskt «-18!»

Kvartfinale 
Det som kommer til å bli den mest omdiskuterte kampen i norsk fotball 2009, ble spilt mellom Odd Grenland og Brann i kvartfinalen i cupen. Odd Grenland startet best, og Chukwuma Akabueze, også kalt «Bentley», satte inn 1–0 med hodet etter et kvarters spill. Deretter satte Odds ungarske tankspiss Péter Kovács seg selv i begivenhetens sentrum. Først gikk han hardt inn i en duell på en Odd-corner, uten å kunne ta ballen. I duellen dyttet han lagkamerat Bentley og Branns Hassan El Fakiri inn i Brann-keeper Håkon Opdal, som skadet kneet i situasjonen. El Fakiri fikk et kutt i øyet, og måtte av banen for å sy, mens Opdal fikk behandling og spilte videre. Minutter senere, da Opdal skulle sparke ut et tilbakespill, sviktet det skadde kneet, før Kovács tok ballen og satte den i mål. Dette førte til store protester fra Branns spillere og trenere, og Vaagan Moen fikk gult kort. El Fakiri var fikk fremdeles behandling utenfor banen, mens Opdal nå måtte byttes ut.

I 2. omgang økte Magnus Lekven til 3–0 med et overraskende skudd som duppet ned bak Kenneth Udjus. Deretter tok Brann mer og mer over og styrte det meste på banen, og reduserte ved Jan Gunnar Solli. Eirik Bakke fikk deretter rødt kort for en tøff takling, og med det mistet Brann initiativet i kampen. Resten av kampen var jevnspilt, men hjemmelaget var hakket bedre. Péter Kovács og Fredrik Semb Berge kontret inn to mål i sluttminuttene, og Odd vant til slutt 5–1. Det siste målet var for øvrig Sembs første for Odd Grenland.

Statistikk

Overganger
Ettersom Brann høsten 2008 annonserte at man ville ha minimale midler tilgjengelig til overganger, er endringene i spillerstallen deretter. Her følger en fortløpende oppdatert liste:
Dato i parentes er datoen for gjennomføring av overgangen

Inn
Bjørnar Holmvik fra Stabæk (01.01.09)
Bjarte Haugsdal fra Os (01.01.09)
Knut Walde tilbake fra utlån hos Løv-Ham
David Nielsen fra Odense (Danmark) (26.01.09)
Jørgen Mohus fra Tertnes (15.02.09)
Cato Hansen fra Bryne (26.02.09)
Kristian Flittie Onstad på lån fra Esbjerg ut sesongen 2009. Brann har opsjon på kjøp t.o.m. 30. juni 2009. (12.03.09)
Diego Guastavino fra Lyn (04.08.09)

Oppdatert 05.08.09

Ut
Robbie Winters (frigitt)
Trond Fredrik Ludvigsen til Bodø/Glimt
Tore Kannelønning til Stord (ved kontraktens utløp 31.12.08)
Nicolai Misje (frigitt) (ved kontraktens utløp 31.12.08)
Erlend Hanstveit til AA Gent, Belgia (16.01.09)
Joakim Sjöhage til Trelleborg, Sverige (lån, gjort permanent 17.05.09)
Njogu Demba-Nyrén til Odense (Danmark) (26.01.09)
Jørgen Mohus til Åsane (lån) (15.02.09)
Michael Thwaite til Gold Coast United (01.03.09)
Yaw Ihle Amankwah til Alta IF (lån) (11.03.09)
Knut Walde til Løv-Ham (lån) (12.03.09)
Cato Hansen til Løv-Ham (lån) (07.08.09)

Oppdatert 07.08.09

Støtteapparat
Branns støtteapparat for 2009-sesongen ser slik ut:

Referanser

Se også
Sportsklubben Brann
Eliteserien i fotball
Tippeligaen 2009
NM i fotball for herrer

Tippeligaen 2009
2009
Brann